MLDataScientist/Wikipedia-uzbek-2024-05-01 huggingface dataset:
Joseph Berger (yozuvchi)

Jozeph Berger (;1945-yil 17-yanvarda Lisva shahrida tugʻilgan) — amerikalik jurnalist, yozuvchi va notiq. U 1984-yildan 2014-yilgacha The New York Times gazetasining muxbiri va muharriri boʻlib ishlagan. Toʻrtta kitob muallifi.

Tarjimai holi 
Jozeph Berger Rossiyaning Lisva shahrida fashistlardan qochib o‘z shaharlarini tark etgan polyak-yahudiy ota-onaning farzandi. Berger 1950-yilda ota-onasi va kenja ukasi bilan Qoʻshma Shtatlarga koʻchib kelishgan. Undan oldin Yevropadagi Ikkinchi Jahon urushidan keyingi bir nechta koʻchirilganlar lagerlarida yashagan. Uning AQShda bir singlisi tugʻilgan. Jozephning „Displaced Persons: Growing Up American After the Holocaust“ kitobida yahudiy tilida soʻzlashuvchi ota-onasining qochqin farzandi sifatida tarbiyalangani tasvirlangan.

Berger pravoslav maktabida oʻqigan. Oʻrta maktabdan soʻng New York shaharidagi kollejlardan birida tahsil oldi, 1966-yilda kollejini tamomladi va Kolumbiya Universitetidagi Oliy jurnalistika yoʻnalishida magistraturani tamomladi.

Faoliyati 
Jozeph 1967-yildan 1971-yilgacha ingliz tili o‘qituvchisi bo‘lib ishlagan. Keyinchalik 1971-yildan 1978-yilgacha New York Post gazetasida badiiy yozuvchi sifatida faoliyat yurita boshladi. 1978-yildan 1984-yilgacha Newsday gazetasida muxbir va diniy yozuvchi edi.

Berger 1984-yilda The New York Times gazetasi xodimlariga qoʻshildi. U 1985—1987-yillarda din boʻyicha bosh muxbir, 1987—1993 yillarda esa milliy va mahalliy taʼlim boʻyicha muxbir sifatida ishlagan. So‘ngra taʼlim muharriri o‘rinbosari va taʼlim muharriri vazifasini bajaruvchi bo‘lib, 10 kishidan iborat shtabga rahbarlik qildi. Berger 2006-yildan 2008-yilgacha taʼlim toʻgʻrisida maqolalar yozgan. Uning 2004 — 2007 yillarda New York etnik madaniyati haqida yozgan maqolalari „The World in a City: Traveling the Globe Through the Neighborhoods of the New New York“ kitobiga asos boʻlgan. Shuningdek, Quddusdagi gazetalardan birida muharririning vaqtinchalik yordamchisi va Times byurosi boshligʻi boʻlib ishlagan. 2014-yil dekabr oyida gazetadan nafaqaga chiqdi.

Mukofotlari 
Jozeph Berger Newsday’dagi faoliyati davomida Din yangiliklar mualliflari uyushmasi Supple mukofotining uch karra gʻolibi boʻlgan. U 1993-yilda „Ikki tilli taʼlimdagi noxolislikni fosh qilganligi uchun“ Taʼlim Yozuvchilar uyushmasi mukofotiga va 2011-yilda „Yosh hamkasblariga foydali maslahati uchun“ Siluriyaliklar jamiyatining Peter Kihss mukofotiga sazovor boʻlgan.

Shaxsiy hayoti 
Berger va uning rafiqasi Brendaning bir qizi bor. Ular Vestchester okrugida istiqomat qilishadi, u yerda rekonstruksiyachilar sinagogasining aʼzosi.

Biblografiyasi

Manbalar 

Yashayotgan insonlar
1945-yilda tugʻilganlar
Amerikalik jurnalistlar
Pu Shou-gen

Pu Shou-gen — Pu Shou-gen XIII asrning 40-70 yillarida Sun imperiyasi qulagunga qadar janubiy Xitoyda tashqi savdoda katta rol oʻynagan arab yoki fors musulmon savdogari. shu davrda Xitoyda pu-arabcha Abu nomini xitoycha talafuzidagi familiya tarqalgan. Pu Shou-genning bobosi Tyampa (hozirgi Janubiy Vetnam) da savdo ishlari bilan shugʻullangan. Shuningdek, Guandun va Guansi oʻlkalaridagi eng boy shaxs sifatida tilga olinadi. 1214-yilda Pu Shou-genning otasi Pu Kay-tszun Guanchjoy oʻlkasining Syuanchjou shahriga koʻchib oʻtgan. Sun davlati poytaxtining Syuanchjoudan uzoqda boʻlmagan Xanchjou shahriga koʻchirilishi Syuanchjouni yirik savdo markazi va xorijiy kemalar koʻplab keladigan portga aylantirgan. XIII asrning 40-yillaridan boshlab Pu Shou-gen Syuanchjouda bojxona inspektori boʻlgan va keyingi oʻttiz yil davomida Xitoyning janubiy dengizlar bilan savdo aloqalarini boshqargan.
Sun imperiyasining soʻnggida va Yuan sulolasining boshlarida Syuanchjou yirik port va savdo markazi boʻlib, deyarli barcha xorijiy savdo kemalari shu yerda toʻplangan. Sun shi manbasida Pu Shou-gen davlat amaldori boʻlsada, oʻzining koʻplab kemalariga ega boʻlgan va faol savdo-sotiq bilan shugʻullangan. Uning kuyovi Fo Lyan (?—1293) ham Xitoyning eng boy kishilaridan boʻlib, 80 ta savdo kemasiga egalik qilgan. Sun sulolasi soʻnggida Pu Shou-gen Futszyan oʻlkasining fuqarolik ishlari boshligʻi va qirgʻoq boʻyi hududlari harbiy boshligʻi etib koʻtarilgan. Shu bilan bir qatorda Syuanchjou bojxona boshligʻi lavozimi ham saqlanib qolingan. Bu Pu Shou-genning janubiy Xitoydagi barcha fuqaroviy va harbiy kuchlar qoʻlida toʻplanganligini anglatadi. Sun imperiyasining Syuanchjoudagi savdogarlarning kemalari va boyliklarini, shuningdek, Pu Shou-genning ham kemalalarini davlat ixtiyoriga majburiy olib qoʻyishi natijasida Pu Shou-gen moʻgʻullar tomoniga oʻtib ketgan. Va 1279-yil dengiz jangida Sun imperiyasi admirali Chjan Shi-tsze dengiz jangida magʻlub boʻlib, Sun imperiyasi qulagan.
Moʻgʻullarga koʻrsatga yordami evaziga Szyansi va Futszyan oʻlkalari boshligʻining muovini etib tayinlangan. Xubilay tomonidan davlat mansabdorlarining tashqi savdo ishlari bilan shugʻullanmasliklari toʻgʻrisida buyruq chiqarishi natijasida Pu Shou-gen savdo ishlaridan chekingan. Moʻgʻullar davrida janubiy dengizlar hududi bilan tashqi savdo qisqarib ketgan.

Manbalar 

Xitoy
Tukoh Taka

„Tukoh Taka“ — 2022-yilgi FIFA muxlislar festivali madhiyasi, reper Nikki Minaj hamda qoʻshiqchilar Maluma va Myriam Fares tomonidan ijro etilgan. U FIFA tomonidan 2022-yilgi Jahon chempionati saundtreki uchun 2022-yil 18-noyabrda Universal Arabic Music va Republic Records orqali musiqiy klip bilan birga chiqarildi.

Kompozitsiya 
Qoʻshiq matnida uchta sanʼatkorning tillari mavjud: Minajning ingliz tili, Malumaning ispan tili va Faresning arab tili, bu uch tilda ijro etilgan birinchi jahon chempionati madhiyasiga aylandi. Fares o‘z bayonotida shunday dedi: "Men „Tukoh Taka“ qo‘shig‘ining kompozitsiyasi, aranjirovkasi va xoreografiyasida qatnashishdan tashqari, ikki sevimli sanʼatkorim Nikki Minaj va Maluma bilan birga ishlash sharafiga muyassar bo‘ldim. „Tukoh taka“ Sharq madaniyati va arab musiqasini butun dunyoga yetkazishini chin dildan istayman".

Qoʻshiqda reggaeton, pop va xaus-rap tovushlari mavjud.

Qoʻshiq nomi arabcha „taq-tuq“ degan maʼnoni anglatadi, muxlislar va sharhlovchilar uni " tiki-taka ", futbol oʻyini uslubiga oʻxshatishini ham tan olishadi.

Musiqiy klip 
Edgar Esteves va Xuan Felipe Zuleta rejissyorligidagi musiqiy klipda Maluma va Fares Qatar sahrosida chiqishlari, Minaj esa avtobusda oʻz bandlarini ijro etishi, barchasi gol ortidan olqishlayotgan futbolchilarning baʼzi chiqish sahnalari mavjud.

Manbalar 

Jahon chempionati 2022
Dun Van elchiligi

Dun Van elchiligi — Dun Van elchiligi haqida Bey shi (Shimoliy xonadonlar tarixi) manbasida keltirib oʻtiladi. Bey shining 97 boʻlimi „Usun davlati haqida qisqacha maʼlumot“ deb nomlangan. Ushbu boʻlimida imperator Minyuan-di (409—423) davrida gʻarbiy oʻlkalardjan bir necha bora elchi kelganligi, ammo, javob elchiligi boʻlmaganligi, imperator Tayu-di (424—452) davrida, Tay-yan erasi boshqaruvi davri uchinchi yili (437—438) Dun Van elchi sifatida gʻarbiy oʻlkalarga yuborilganligi keltirib oʻtilgan. Usunlar davlatiga xitoy elchilarining yuborilishi dasht mintaqasida jiddiy xavotirlarga sabab boʻlgan. Shu davrda jujanlar kuchaygan boʻlib, ular usunlarni janubga Pomir togʻlari tomonga siqib borganlar. Elchilikning yuborilishiga sabab sifatida Xitoyga 437-yilda Usun, Yueban, Karashar, Cheshi, soʻgʻdiyona, Kepanto, Shanshan, Fargʻona kabi mayda davlatlardan elchilar kelganligi Jujanlar ekspansiyasi kengayib borganligini koʻrsatadi.
Dastlab Jujanlarga qarshi ittifoq tuzish maqsadida yuborilgan Van Enshen (?) va Syuy Gan (?) elchiliklari jujanlar tomonidan asir olingan. Keyinroq, saroyda Shilan (Imperator maslahatchisi) lavozimida boʻlgan Dun Van va Gao Min (?)lar elchi sifatida gʻarbga yuborilgan. Dun Van boshchiligidagi bu elchilikka berilgan topshiriqqa koʻra, gʻarbiy oʻlkalarda ularni qabul qilish mumkin boʻlgan davlatlarni barchasiga tashrif buyurish lozim boʻlgan. Usun davlati hukumdori bergan maslahatga koʻra, Dun Van Fargʻona, Gao Min Chjeshe (Qadimgi Qangʻ davlati boʻlib, Fargʻona shimoliy-gʻarbida joylashgan. Hozirgi Toshkent vohasi) davlatlariga oʻtgan. Usun hukumdori elchilarni yoʻl boshlovchilar bilan taʼminlagan. Dun Van boshchiligidagi elchilik gʻarbga sayohati davomida jami oʻn oltida davlatda boʻlganlar va Xitoyga qaytish vaqtida ushbu davlatlar ham Xitoyga javob elchiligini yuborgan.

Manbalar 

Xitoy
Xuan Ba

Xuan Ba — (?—mil.avv 51-yil) Xitoy Xan sulolasi davlat amaldori. Yansya uyezdida mahalliy zodagon oilasida tugʻilgan. Yansya uezdi Xitoyning hozirgi Xenan oʻlkasi, Tayxan uyezdi hududida joylashgan boʻlib hisoblanadi. Ikkinchi nomi Si tun vafotidan keyin Din xou unvoni berilgan. Xuan ba yoshligida huquqshunoslikka oid bilimlarni chuqur oʻrgangan. Xan imperatori U-di mil.avv. 156—87-yillarda yashagan. 141—87- yillarda imperatorlik qilgan) hukumronligi davrida davlat aparatida Shilan unvoniga ega boʻlgan. Ammo, uning ukasi jinoyat ishiga aralashib qolganligi sababli lavozimidan ozod qilingan. Oradan koʻp vaqt oʻtmay poytaxt okrugida kichik amaldor lavozimiga tayinlanishga erishgan va maoshi ikki yuz dan (qop maʼnosini bildiradi) miqdorida don mahsuloti belgilangan. Xaun Ba oʻzining yumshoq va saxiyligi bilan kishilar diqqatini oʻziga tortgan. Bu xislati oʻzidan yuqori turuvchi amaldorlar bilan til topishda yordam bergan va Xuan Ba mansabi pillapoyalaridan tez koʻtarilib borgan. Imperator Syuan-di (mil.avv. 91—49-yillar) hukumronligi davrida sud mahkamasi boshligʻi lavozimiga koʻtarilgan. Bir muddat Yanchjou tumani nspektori sifatida faoliyat olib borgan va ishchanligi, yumshoq tabiati, saxiyligi sababli Inchuan oʻlkasi boshligʻi darajasiga koʻtarilgan. Ushbu lavozimda Xuan Ba sakkiz yil ishlagan va oʻz boshqaruvidagi okrugni Xan imperiyasidagi namunali darajadagi oʻlkaga aylantirgan.
Xuan Ba keyinroq bir muddat bosh senzor vazifasini ham bajargan. Davlat oldidagi xizmatlari munosib taqdirlangan. Imperator nazariga tushib, mil.avv. 55- yilda Xaun Ba imperator Syuan-di tomonidan Syanchen-xou unvoniga munosib deb topilgan. Bu Xan imperiyasi imperatorning bosh maslahatchisi lavozimi boʻlib, ushbu mansabda Xuan Ba mil.avv. 51-yilgacha, yaʼni vafot etgunga qadar faoliyat olib borgan

Manbalar 

Xitoy
Syao Van-chji

Syao Van-chji — Syao Van-chji (mil.avv ?—47) Xitoydagi Xan imperiyasi imperatori Syuan-di (91—49) hukumronligi davrida yashagan olim va davlat amaldori. Tugʻilgan joyi Dunxay oʻlkasi, Lanlin uezdi (Xitoyning hozirgi Shandun oʻlkasi, isyan uyezdining sharqiy qismi) deb keltiriladi. Ikkinchi nomi Chan-tsin boʻlib, qishloq xoʻjaligi bilan shugʻullanuvchi oʻrtahol dehqon oilasi vakili boʻlgan. Syao Van-chji yoshlik yillarida Konfutsiylik taʼlimotini chuqur oʻrgangan. Xan imperiyasi saroyida oʻtkazilgan imtihonda muvoffaqiyatli oʻtgan va saroyda tansoqchi vazifasiga ishga qabul qilingan. Kichik ukasi tomonidan amalga oshirilgan jinoyat sababli saroyni tark etishga majbur boʻlgan. Ammo, tez orada ortga qaytarib, chaqirib olingan. Sadoqati va bilimdonligi sabali saroyda mansabi oshib borgan. Xan imperiyasida yuksak martabalarga ega boʻlgan amaldor Xo Guan (?—67) vafot etgandan keyin, Syao Van-chji imperatorga yashirin maʼlumot tayyorlab kiritgan. Chunki, Xo Guan imperator Syuan-diga oʻz qizlaridan birini turmushga bergan boʻlib, imperiya saroyida Xo oilasining taʼsiri katta boʻlgan. Syao Van-chji bergan maslahatga koʻra, imperator Xo oilasi aʼzolarini mansabidan chetlatish kerak boʻlgan. Bu maʼlumot keyinchalik Xo oilasi tomonidan isyon koʻtarishga urinishda oʻz tasdigʻini topgan. Syao Van-chji maslahati bilan Xo oilasi butunlay qirib tashlangan. Syao Van-chji xizmatlari evaziga Pinchyuan oʻlkasining boshligʻi, Sharqiy poytaxt boshligʻi, elchilarni qabul qilish idorasi boshligʻi, bosh senzor va valiahd shahzoda ustozi kabi vazifalarga tayinlangan. Taxtga imperator Yuan-di (mil.avv. 49—33) oʻtirgandan soʻng, imperatorning ustozi sifatida katta mavqega erishgan. Faoliyatining soʻnggida Syao Van-chjiga amaldorlardan Xun Gun va Shi Syanlar tomonidan qilingan tuhmat sababli oʻz joniga qasd qilishga majbur qilingan.

Manbalar 

Xitoy
Sabzevar

Sabzevar (  talaffuz ), ilgari Beyhag nomi bilan ham tanilgan (shuningdek, " Beihagh " deb yozilgan; ), Razaviy Xuroson viloyatidagi Sabzevar tumanining shahar va markazi, taxminan  viloyat poytaxti Mashhaddan g'arbda, Eronning shimoli-sharqida. 2006-yil aholini ro'yxatga olish ma'lumotlariga ko'ra, uning aholisi 208,172 kishi va 57,024 oiladan iborat.

Sabzevar uzum va mayiz yetishtiruvchi qishloq xo'jaligining savdo markazidir.U yerda  oziq- ovqat mahsulotlarini qayta ishlash, mis buyumlar va elektr motorlar ishlab chiqaradigan kichik sanoatlar mavjuddir. Sabzevardagi eski bozor orqali yangi, quritilgan va konservalangan meva va sabzavotlar eksport qilinadi. Sabzevar Tehron va Mashhad bilan avtomobil yoʻli bilan bogʻlangan. Sabzevar aeroporti ichki reyslarni amalga oshiradi.

U 2020-yil aprel oyida toshqindan aziyat chekdi

 Razaviy Xuroson

Manbalar 
Media related to Sabzevar at Wikimedia Commons

 Gubernatorlik veb-sahifasi

Koordinatalar Vikimaʼlumotlarda
Turksat 4A

Turksat 4A 2014-yil 14-fevral kuni soat 23.09 da uchirilgan aloqa sun’iy yo‘ldoshi bo‘lib, qurilishida turk texnik xodimlari ham ishtirok etgan. Sun'iy yo'ldosh Yaponiyaning Mitsubishi Electric kompaniyasi tomonidan ishlab chiqilgan DS2000 platformasida qurilgan. Turksat 4A Qozog‘istondagi Bayqo‘ng‘ir kosmodromidan “Proton” tashuvchi raketasi bilan uchirildi. Sinov operatsiyalari taxminan 4 oy davomida 50 ° sharqiy orbitada amalga oshirildi. 2014-yil 9-iyun kuni u sinov orbitasini tark etdi va xizmat qilishi rejalashtirilgan 42° sharqiy orbitaga joylashdi. U 2014 yil iyun oyining oxiridan boshlab xizmat qila boshladi. 15 iyul 2014-yil uchun rejalashtirilgan kanal o‘tishlari Ramazon oyi munosabati bilan teleradiokompaniyalar va tomoshabinlarning talabi yuqori bo‘lgani uchun keyinroq muddatga qoldirildi. Turksat 4A ga o'tadigan televidenie va radio eshittirishlarining chastotasi o'zgarishi 2014 yil 17 sentyabrdan 2014 yil 18 sentyabrgacha bog'langan yarim tunda amalga oshirildi.

Manba

Havolalar 

 TURKSAT 4A ishga tushirilgan video - TRT Haber (2014 yil 15 fevral)
 Turksat 4A News haqida ma'lumot Rasmiy sayti  da 2017 yil  3 Ocak 2017 tarihinde   .
 Turksat sun'iy yo'ldoshlarining chastotalar ro'yxati 26 Mayıs 2021 tarihinde     
 Turksat 4A Real Time sun'iy yo'ldosh kuzatish Arxivlangan 4 Ocak 2017 tarihinde
Xalqaro havo huquqi

Xalqaro havo huquqi — xalqaro huquq subyektlari o‘rtasida havo bo‘shlig‘idan foydalanish bilan bog‘liq munosabatlarni tartibga soluvchi va uning huquqiy rejimini belgilab beruvchi maxsus prinsiplar, norma va institutlar majmuini o‘zida mujassam etgan, xalqaro huquqning nisbatan yangi tarmog‘i hisoblanadi. U davlat hududi tarkibidagi havo kengliklarida rejim qanday  bo‘lishi kerakligi masalasida davlatlarning pozitsiyasi (havo kemalari parvozi uchun erkiniik yoki davlat suvereniteti ostida)ni uzil-kesil aniqlashda muhim rol o‘ynadi.

Asosiy prinsiplari 
Xalqaro havo huquqi ikkita asosiy prinsipga, yaʼni umumiy xalqaro huquqning  asosiy prinsiplari va maxsus prinsiplarga bo‘linadi.

Xalqaro havo huquqining maxsus prinsiplariga quyidagilar kiradi:

 Davlatning o‘z hududi doirasidagi havo bo‘shlig‘iga nisbatan suvereniteti prinsipi;
 Davlat hududiga kirmaydigan havo bo‘shlig‘idagi parvozlar erkinligi prinsipi;
 Fuqaro aviatsiyasi xavfsizligi prinsipi.

Asosiy manbalar 
Xalqaro havo huquqining asosiy manbalari:

 1944-yildagi Xalqaro fuqaro aviatsiyasi to‘g‘risidagi Chikago konvensiyasi ;
 Fuqaro aviatsiyasi xavfsizligiga oid bir qator bitimlar;
 Xalqaro fuqaro aviatsiyasi tashkilotining aktlari. Mazkur tashkilotga dunyoning deyarli barcha davlatlari aʼzo hisoblanadi. Ko‘plab hujjatlar, standartlar, „xalqaro aviatsiya reglamentlari“ ushbu tashkilot faoliyat jarayonining ishlanmalar kiradi.

Mustasno holatlar 
Shuni alohida taʼkidlash lozimki, amalda maʼlum bir hududni kesib oʻtish uchun quyidagi holatlarda ruxsat berish mumkin:

 muntazam xalqaro parvozlar — ikki yoki undan ortiq davlatlarning kelishuvi asosidagi, belgilangan havo yoʻllarida doimiy amalga oshiriladigan aviatashkilotlar havo kcmalarining parvozlari;
 nomuntazam xalqaro parvozlar — davlatlar havo kemalari
 tomonidan am alga oshiriladigan doimiy bomagan parvozlar;
 tranzit xalqaro parvozlar — xorijiy davlat hududini kesib o‘tuvchi, unga qo‘nadigan yoki qo‘nm aydigan havo kem alarining parvozlari.

Xalqaro huquqda bir davlat hududida kesib oʻtish uchun ushbu davlatning roziligisiz imkonsiz va bu xalqaro huquq normalarini bevosita buzilishi hisoblanib Xalqaro sud darajasigacha yoki Xavfsizlik kengashi darajasigacha koʻtarilishi mumkin.

Manbalar
Turk telekom

Turk Telekom  - 1840 yil 23 oktyabrda tashkil etilgan PTT (sobiq Usmonli pochta bo'limi ) telekommunikatsiya va pochta xizmatlarini ajratish natijasida Turkiyaga telekommunikatsiya xizmatlarini ko'rsatish uchun davlat tomonidan tashkil etilgan kompaniya., 1995 yilda. U keng polosali internet, statsionar telefon, mobil va raqamli teleeshittirishlarda xizmatlar ko'rsatadi.

Tarix

Pochta xizmatlari va telekommunikatsiyalar 
1840 yil 23 oktyabrda Usmonlilar imperiyasining pochta ehtiyojlarini qondirish uchun pochta bo'limi tashkil etildi. 1909 yilda telefon xizmatlarining qo'shilishi bilan muassasa nomi PTT Nazoratiga o'zgartirildi. 1994 yil 18 iyundagi 4000-sonli qonun bilan PTT Boshqaruvi Bosh boshqarmasini Turkiya pochta operatsiyalari Bosh boshqarmasi va Turk Telekomunikatsiyon Anonim Shirkati sifatida qayta qurishga qaror qilindi va 1995 yil 24 apreldan boshlab ikki muassasa ish boshladi.

Mobil operator xizmatlari 
Transport vazirligining 1998-yil 16-martdagi tenderi bilan Turk Telekomga GSM 1800 mobil telefonini ishlatish litsenziyasi berildi. Natijada, 2001 yil 8 mayda Aycell İletişim ve Pazarlama Hizmetleri A.Sh. tashkil etildi. Kompaniya o'zining texnik ochilishini 2001 yil 22 avgustda o'sha paytdagi Bosh vazir Bulent Ejevit va o'sha paytdagi Transport vaziri Oktay Vural o'rtasidagi telefon suhbati bilan amalga oshirdi. 2004 yil 8 aprelda GSM operatorlari Aycell va Aria Avea tomi ostida birlashtirildi. Vaqt o'tishi bilan boshqa hamkorlarning aktsiyalarini sotib olgan Turk Telekom bugungi kunda butun Avea kompaniyasiga egalik qiladi.

Bu Turkiyadagi barcha telefon va internet provayderlari orasida o'z infratuzilmasiga ega bo'lgan birinchi kompaniya bo'lib, boshqa internet provayderlari va statsionar telefon xizmatini (STH) ko'rsatuvchi kompaniyalarga ulgurji usulda xizmat ko'rsatadi. Turk Telekom, shuningdek, Internet ma'lumotlar markazini o'z ichiga oladi, statsionar liniyadan mobil telekommunikatsiyagacha, dasturiy ta'minotdan qo'ng'iroq markaziga qadar keng ko'lamli xizmatlarni taklif etadi. Germaniyada Turk Telekom Mobile bilan uyali aloqa sohasida xizmatlar ko'rsatadi.

Turk Telekom Mobil 
Turk Telekom Mobil yoki undan oldingi Avea nomi bilan ham tanilgan  Turk Telekomning mobil xizmatlarini boshqaradigan kompaniyadir.

2015-yilda Turk Telekom Mobil Avea nomi bilan Axborot Texnologiyalari va Aloqa Boshqarmasi (BTK) tomonidan o'tkazilgan IMT Xizmatlari va Infratuzilmalari Avtorizatsiya Tenderida ( LTE Avtorizatsiya Tenderi deb nomlanadi) ishtirok etdi.

2016-yil 26-yanvarda tugatilib, Turk Telekom brendi ostida abonentlariga xizmat ko‘rsatishni boshladi. 2021 yilning uchinchi choragi holatiga ko‘ra, Turk Telekom Turkiyada doimiy internet foydalanuvchilarining 64,21 foiziga ega.

Manba

Havolalar
Turoperator

Turoperator – litsenziya asosida ommaviy va individual iste 'mol talabiga mo' ljallangan turistik mahsulotni ishlab chiqish va ilgari surishni, shuningdek uni sayyohlik agentliklari va turistlarga sotishni amalga oshiruvchi tadbirkorlik faoliyati subyekti.

Rossiyada turoperator faoliyati 
Rossiyada turoperator firmalar Rossiya federatsiyasi turizm federal agentligining turoperatorlarining yagona Federal reestriga kiritiladi va turoperatorning faoliyat turiga (xalqaro yoki ichki turizm) qarab kod bilan boshlanadigan noyob raqamni oladi.

Turoperatorlik faoliyatini amalga oshirish uchun sayyohlik agentligi turoperatorning javobgarligini sug'urtalash yoki bank kafolati shaklida moliyaviy ta'minotga ega bo'lishi kerak.

2012-yil 3-maydan boshlab sayyor turizm sohasida faoliyat yuritayotgan barcha turoperatorlar turoperatorlar uyushmasiga a'zo bo'lishi va kompensatsiya fondiga majburiy yillik badallar kiritishi shart[1]. Ushbu uyushma turistik yordam deb ataladi.

Manbalar 

Turizm
Xidirali Ergashev

Xidirali Ergashev — sovet davlat va iqtisodiyot arbobi.

Tarjimayi holi 
1917-yilda tugʻilgan. 1946-yildan KPSS aʼzosi.

Ikkinchi jahon urushi qatnashchisi. 1942-yildan boshlab iqtisodiy, ijtimoiy va siyosiy ishlarda faol. 1942—1965-yillar oraligʻida Oʻzbekiston Kompartiyasi Namangan viloyat qoʻmitasi boshligʻi, Oʻzbekiston SSR qishloq xoʻjaligi vazirining oʻrinbosari. Oʻrta Osiyo mexanizatsiya va elektrlashtirish instituti direktori. Qishloq xoʻjaligi vazirligi Toshkent viloyat ijroiya qoʻmitasi raisi, Oʻzbekiston SSR Vazirlar Soveti Raisining oʻrinbosari. Oʻzbekiston SSR qishloq xoʻjaligi mahsulotlarini ishlab chiqarish vaziri. SSSR Oliy Kengashining VI chaqirigʻi deputati. 1965-yilda oʻz joniga qasd qilgan.

Manbalar 

Jangovar xizmatlari uchun medali sohiblari
Hurmat Belgisi ordeni sohiblari
Mehnat Qizil Bayroq ordeni sohiblari
Lenin ordeni sohiblari
1965-yilda vafot etganlar
29-martda vafot etganlar
1917-yilda tugʻilganlar
Turistik agentlik

Turistik agentlik — turoperator tomonidan tashkil etilgan turlarni sotish bilan shugʻullanadigan tashkilot yoki yakka tartibdagi tadbirkor. Turistik agent turistik operatordan ekskursiyalarni sotib oladi va turistik mahsulotni xaridorga sotadi yoki turoperator tomonidan taqdim etilgan komissiya uchun sayyoh va turoperator oʻrtasida vositachi sifatida ishlaydi. Eng yirik sayyohlik agentliklari IATA xalqaro assotsiatsiyasiga birlashtirilgan.

Faoliyat 
Turistik agentliklar xizmat koʻrsatish vositalariga ega emaslar va turistik xizmat koʻrsatish korxonasi va turistik chiptani sotib oluvchi oʻrtasida vositachilik qiladilar, turistik mahsulotni targʻib qiladilar va sotadilar.

Rossiya Federatsiyasidagi sayyohlik agentliklari va turoperatorlarning faoliyatini tasdiqlovchi qonun hujjatlari bilan federal turizm agentligining veb-saytida tanishishingiz mumkin.

1993-yilda Rossiya sayyohlik agentliklari assotsiatsiyasi (RATA) tashkil etildi, u 2002-yilda Rossiya turizm sanoati Ittifoqiga (PCT) aylantirildi.

Sugʻurta kompaniyalari va turoperatorlar oʻrtasidagi munosabatlarni huquqiy tartibga solish sohasidagi muammolardan biri bu turistik mahsulotni oxirgi isteʼmolchilarga (sayyohlarga) sotadigan kompaniyalar maqomini oʻzgartirishga qonuniy taqiq yoʻqligi. Bu shuni anglatadiki, turistik mahsulotni sotadigan kompaniya turoperator maqomidan sayyohlik agentligi maqomiga „oʻtishi“ mumkin, yaʼni turoperatorlik faoliyati oʻrniga (turistik mahsulotni shakllantirish, targʻib qilish va sotish boʻyicha) turistik agentlik faoliyatini amalga oshirishni boshlash (turistik mahsulotni reklama qilish va sotish boʻyicha).). Amaldagi Qonunchilik asosida sayyohlik agentligi turoperator tomonidan sotilgan sugʻurta polislari uchun javobgar emas. Bu shuni anglatadiki, amalda bunday sayyohlik agentligidan („sobiq turoperator“) turistik mahsulotni sotib olgan isteʼmolchi (sayyoh) sugʻurta hodisasi yuz berganda sugʻurta tovonini olishda qiyinchiliklarga duch kelganda vaziyat istisno qilinmaydi.

Manbalar